La llum del sol és necessària per a la síntesi de la vitamina D i té efectes beneficiosos sobre el nostre estat d’ànim. Tanmateix, l’exposició prolongada i inadequada al sol també té efectes perjudicials sobre la nostra pell produint cremades solars, envelliment endèmic i càncer de pell. Els nens, i especialment els nadons i els menors de tres anys, tenen un risc major que els adults de patir cremades solars i altres efectes adversos relacionats amb l’exposició al sol per diverses raons. D’una banda, no són conscients dels riscos a què s’exposen, i, de l’altra, és menys probable que utilitzin mesures de prevenció. Per tant, per ajudar els nostres fills a prevenir els efectes nocius del sol de forma eficaç és molt important evitar l’exposició al sol durant les hores de màxima radiació (des de les 12 fins a les 4 de la tarda), protegir-los amb roba, buscar ombres en els espais oberts i utilitzar protectors solars. En aquest article ens centrarem en l’ús dels protectors solars com a mesura de prevenció i us explicarem què són, de quins tipus n’hi ha, com seleccionar el més adequat per als nens o com utilitzar-los per obtenir un màxim benefici per a la nostra salut.

Què són els protectors solars i per què es recomana utilitzar-los?

Els protectors solars són productes que s’apliquen sobre la pell i que combinen una sèrie de substàncies químiques i/o físiques, denominades filtres, que tenen la capacitat de reflectir o absorbir la radiació ultraviolada del sol ajudant a prevenir-ne els efectes nocius sobre la nostra pell.

Per seguir llegint l’article, feu clic aquí.